
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 86 

7 Ιουνίου 2010 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

43. Τροποποίηση και συμπλήρωση του Π.Δ. 50/2008 
(ΦΕΚ 81 Α') «Φοίτηση και αξιολόγηση των μαθη¬ 


τών του Επαγγελματικού Λυκείου (ΕΠΑ.Λ.). 1 

44. Ορισμός μεταβατικής έδρας του Διοικητικού Εφε- 
τείου Ιωαννίνων στην έδρα του Διοικητικού Πρω¬ 
τοδικείου Κέρκυρας. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 43 
Τροποποίηση και συμπλήρωση του Π.Δ. 50/2008 (ΦΕΚ 
81 Α') «Φοίτηση και αξιολόγηση των μαθητών του 
Επαγγελματικού Λυκείου (ΕΠΑ.Λ.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 18 του Ν. 3475/ 
2006 (ΦΕΚ 146 Α') «Οργάνωση και λειτουργία της δευ¬ 
τεροβάθμιας Επαγγελματικής Εκπαίδευσης και άλλες 
διατάξεις». 

2. Τις διατάξεις της παρ. 1 του άρθρου 7 του Ν. 1894/90 
(ΦΕΚ 110 Α'), όπως αντικαταστάθηκε από την παρ. 4 του 
άρθρου 46 του Ν. 2413/1996 (ΦΕΚ 124 Α'). 

3. Τις διατάξεις του άρθρου 90 του Κώδικα για την 
Κυβέρνηση και τα κυβερνητικά όργανα, που κυρώθηκε 
με το Π.Δ. 63/2005 (ΦΕΚ 98 Α'). 

4. Τις διατάξεις της με αρ. πρωτ. 112Ο/Η/7-1 -2010 (ΦΕΚ 
1 Β') απόφασης του Πρωθυπουργού και της Υπουργού 
Παιδείας, Δια Βίου Μάθησης και Θρησκευμάτων «Κα¬ 
θορισμός αρμοδιοτήτων Υφυπουργών του Υπουργείου 
Παιδείας, Δια Βίου Μάθησης και Θρησκευμάτων, Παρα¬ 
σκευής Χριστοφιλοπούλου και Ιωάννη Πανάρετου». 

5. Τις με αρ. 3/23-2-2009 και αρ. 26/12-10-09 γνωμοδοτή¬ 
σεις του Τμήματος Δευτεροβάθμιας Τεχνικής Επαγγελ¬ 
ματικής Εκπαίδευσης του Παιδαγωγικού Ινστιτούτου. 


6. Τις με αρ. 209/2009 και αρ. 60/2010 γνωμοδοτήσεις 
του Συμβουλίου της Επικράτειας. 

7. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού για το τρέχον και τα επόμενα 
οικονομικά έτη μετά από πρόταση της Υφυπουργού 
Παιδείας, Δια Βίου Μάθησης και Θρησκευμάτων, απο¬ 
φασίζουμε: 

Τροποποιούμε και συμπληρώνουμε το Π.Δ. 50/2008 
(ΦΕΚ 81 Α') «Φοίτηση και αξιολόγηση των μαθητών του 
Επαγγελματικού Λυκείου (ΕΠΑ.Λ.)» ως ακολούθως: 

Άρθρο 1 

1. Η παράγραφος 8 του άρθρου 10 του Π.Δ. 50/2008 
αντικαθίσταται ως ακολούθως: «8. Επικυρωμένα φωτο¬ 
αντίγραφα των Α.Δ. της τελευταίας τάξης των ΕΠΑ.Λ., 
Ημερησίων και Εσπερινών, μόνο των υποψηφίων μαθη¬ 
τών για τμήματα Πανεπιστημίων, Τεχνολογικών Εκπαι¬ 
δευτικών Ιδρυμάτων κ.λ.π. (Ομάδα Β'), στα οποία ανα¬ 
γράφεται η προφορική βαθμολογία τους, αποστέλλονται 
υποχρεωτικά με ευθύνη του Διευθυντή κάθε σχολείου 
στο αρμόδιο Γραφείο Ε.Ε. ή στη Διεύθυνση Δ.Ε., μέσα 
σε μία εβδομάδα από τη λήξη των μαθημάτων του κάθε 
τετραμήνου. Επίσης, για τους ανωτέρω υποψηφίους 
μαθητές θα αποστέλλονται ηλεκτρονικά αρχεία των 
προφορικών βαθμολογιών Α' και Β' τετραμήνου, με 
ευθύνη των Διευθυντών των σχολικών μονάδων, στη 
Διεύθυνση Λειτουργικής Ανάπτυξης Πληροφοριακών 
Συστημάτων του Υπουργείου Παιδείας, Δια Βίου Μά¬ 
θησης και Θρησκευμάτων». 

2. Μετά το πρώτο εδάφιο της παραγράφου 4 του 
άρθρου 12 του Π.Δ. 50/2008, προστίθεται εδάφιο ως 
ακολούθως: «Σε τάξεις ή τμήματα όπου το μάθημα 
διδάσκεται από ένα μόνο καθηγητή ορίζεται από το 
Διευθυντή του σχολείου ένας επιπλέον καθηγητής της 
ίδιας ή συγγενούς ειδικότητας, ως συνεισηγητής του 
μαθήματος». 

3. Μετά την ενότητα ΙΔ του άρθρου 13 του Π.Δ. 50/2008, 
προστίθεται ενότητα ΙΕ του άρθρου 13 του Π.Δ. 50/2008 
ως ακολούθως: 

«ΙΕ. Διαχείριση Φυσικών Πόρων 

Η εξέταση του μαθήματος να περιλαμβάνει δύο ομά¬ 
δες ερωτήσεων: 

α) Η πρώτη αποτελείται από ερωτήσεις με τις οποίες 
ελέγχεται τόσο η κατοχή των αναγκαίων γνωστικών 
στοιχείων όσο και η κατανόησή τους. 

β) Η δεύτερη αποτελείται από δύο ή τρεις ερωτήσεις, 
με τις οποίες ελέγχεται η ικανότητα συνθετικής και κρι¬ 
τικής ανάλυσης και εφαρμογής στην καθημερινή πράξη 
των γνώσεων που απέκτησαν οι μαθητές. 

Η βαθμολογία κατανέμεται κατά 50% σε καθεμία από 
τις ομάδες αυτές. Η κατανομή της βαθμολογίας στις 
ερωτήσεις κάθε ομάδας καθορίζεται κατά τη διατύπωση 
των θεμάτων, μπορεί να διαφοροποιείται ανάλογα με 
το βαθμό δυσκολίας σε καθεμία από αυτές και ανακοι¬ 
νώνεται γραπτώς στους μαθητές». 

4. Προστίθεται εδάφιο στην περίπτωση β) της πα¬ 
ραγράφου 2 του άρθρου 23 του Π.Δ. 50/2008 μεταξύ 
των φράσεων «...της Γ' τάξης των ημερησίων ΕΠΑ.Λ.» 
και «Στα ανωτέρω πτυχία...» ως ακολούθως: «Στην πε¬ 
ρίπτωση μαθήματος ειδικότητας των εσπερινών ΕΠΑ.Λ. 
που διδάσκεται σε δύο συνεχόμενα έτη κατά την Γ' και 
Δ' τάξη, ο βαθμός ετήσιας επίδοσης του μαθήματος ο 
οποίος χρησιμοποιείται για τον υπολογισμό του βαθμού 
πτυχίου είναι ο σταθμισμένος μέσος όρος των βαθμών 
ετήσιας επίδοσης του μαθήματος στα δύο αυτά έτη. 
Ως συντελεστές στάθμισης λαμβάνονται οι διδακτικές 
ώρες του μαθήματος σε κάθε τάξη. 

/Αρι Βμ,ός ωρών Γ'χάξης χ βαθμός Γ' τάζης+ αριθμός ωρών Α’ ιάζηςς βαθμός Α’τάξης \ 
\ Αριθμός ωρών Γ' τάξης +■ αριθμός ωρών Δ'τίιξης ) 

Ως αριθμός ωρών νοείται ο αριθμός ωρών διδασκαλίας 
του μαθήματος την εβδομάδα, σύμφωνα με την Υπουργι¬ 
κή Απόφαση που καθορίζει το Ωρολόγιο Πρόγραμμα. 

5. Το πρώτο εδάφιο της παραγράφου 3 της ενότητας 
Α του άρθρου 24 του Π.Δ. 50/2008 αντικαθίσταται, ως 
ακολούθως: «Οι μαθητές της Α' και Β' τάξης που δεν 
προάγονται, παραπέμπονται σε ειδική εξεταστική περίο¬ 
δο το Σεπτέμβριο του ίδιου έτους και εξετάζονται γρα¬ 
πτά με τον τρόπο και τη διαδικασία των προαγωγικών 
εξετάσεων του Ιουνίου (μεταφέροντας τον προφορικό 
βαθμό των δύο τετραμήνων) σε όλα τα μαθήματα στα 
οποία ο βαθμός ετήσιας επίδοσής τους είναι μικρότερος 
του εννέα και πέντε δέκατα (9,5)». 

6. Το τρίτο εδάφιο της παραγράφου 3 της ενότητας Α 
του άρθρου 24 του Π.Δ. 50/2008 αντικαθίσταται ως ακο¬ 
λούθως: «Οι μαθητές της Γ' τάξης που δεν απολύονται 
ή δε λαμβάνουν πτυχίο ή και τα δύο, παραπέμπονται 
σε ειδική εξεταστική περίοδο το Σεπτέμβριο του ίδιου 
έτους και εξετάζονται γραπτά με τον τρόπο και τη 
διαδικασία των πτυχιακών και απολυτήριων εξετάσεων 
του Ιουνίου (μεταφέροντας τον προφορικό βαθμό των 
δύο τετραμήνων), ως ακολούθως:». 

7. Προστίθεται παράγραφος 6 στο άρθρο 25 του 
Π.Δ. 50/2008, ως ακολούθως: «6. Στην κατηγορία των 
«κατ’ ιδίαν διδαχθέντων μαθητών» υπάγονται και οι 
μαθητές που αναφέρονται στις διατάξεις της παρ. 4 
του άρθρου 46 του Ν. 2413/1996, και από αυτούς, μόνο 
αυτοί οι οποίοι εμπίπτουν στις διατάξεις της παρ. 1β 
του άρθρου 25 του Π.Δ. 50/2008. Οι παραπάνω μαθητές 
εξετάζονται σύμφωνα με τις διατάξεις των παρ. 2, 3, 4 
του άρθρου 25 του παρόντος». 


8. Προστίθεται παράγραφος 7 στο άρθρο 25 του 
Π.Δ. 50/2008, ως ακολούθως: «7. Στην κατηγορία των 
«κατ’ ιδίαν διδαχθέντων» μαθητών υπάγονται οι μαθητές 
της Β' τάξης του ΕΠΑ.Λ. του τομέα Ναυτικού Πλοιάρχων 
και Ναυτικού Μηχανικών, της Γ' τάξης του ΕΠΑ.Λ. των 
ειδικοτήτων Πλοιάρχων Εμπορικού Ναυτικού και Μηχα¬ 
νικών Εμπορικού Ναυτικού οι οποίοι διακόπτουν τη φοί¬ 
τησή τους, εξαιτίας ανάληψης εργασίας στο ελληνικό 
εμπορικό ναυτικό. Αυτοί οι μαθητές, εφόσον έχουν εν 
ισχύ το Ναυτικό τους Φυλλάδιο, μπορούν να εντάσσο¬ 
νται στην κατηγορία των «κατ’ ιδίαν διδαχθέντων» μαθη¬ 
τών. Οι μαθητές εξετάζονται, σύμφωνα με τις διατάξεις 
των παρ. 2, 3, 4 του άρθρου 25 του παρόντος». 

9. Στο πρώτο εδάφιο της παραγράφου 1 του άρθρου 29 
του Π.Δ. 50/2008, η φράση «κάποιο από τα δύο αυτά 
μαθήματα» αντικαθίσταται από τη φράση «το μάθημα». 

10. Στο τρίτο εδάφιο της παραγράφου 1 του άρθρου 32 
του Π.Δ. 50/2008, η λέξη «ενήλικος» αντικαθίσταται από 
τη λέξη «ανήλικος». 

11. Η παράγραφος 2 του άρθρου 35 του Π.Δ. 50/2008 
αντικαθίσταται, ως ακολούθως: «2. Οι απολυτήριες και 
πτυχιακές εξετάσεις των μαθητών των Ιδιωτικών ΕΠΑ.Λ. 
διενεργούνται σε όλα τα γραπτώς εξεταζόμενα μαθήμα¬ 
τα που διδάσκονται στην τελευταία τάξη και στα μαθή¬ 
ματα της Γ' τάξης των Εσπερινών ΕΠΑ.Λ., ο βαθμός των 
οποίων συνυπολογίζεται στο πτυχίο, ενώπιον εξεταστι¬ 
κών επιτροπών που αποτελούνται από εκπαιδευτικούς 
των Δημοσίων ΕΠΑ.Λ. και ΕΠΑ.Σ. και εκπαιδευτικούς που 
διδάσκουν στο Ιδιωτικό ΕΠΑ.Λ.». 

Άρθρο 2 

Η ισχύς του παρόντος, αν δεν ορίζεται διαφορετικά 
σε επιμέρους διατάξεις, αρχίζει από τη δημοσίευσή του 
στην Εφημερίδα της Κυβερνήσεως. 

Στην Υπουργό Παιδείας, Δια Βίου Μάθησης και Θρη¬ 
σκευμάτων αναθέτουμε τη δημοσίευση και εκτέλεση 
του παρόντος Προεδρικού Διατάγματος. 

Αθήνα, 28 Μάίου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Η ΥΦΥΠΟΥΡΓΟΣ 

ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ ΚΑΙ ΘΡΗΣΚΕΥΜΑΤΩΝ 

ΠΑΡΑΣΚΕΥΗ ΧΡΙΣΤΟΦΙΛΟΠΟΥΛΟΥ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 44 
Ορισμός μεταβατικής έδρας του Διοικητικού Εφετείου 
Ιωαννίνων στην έδρα του Διοικητικού Πρωτοδικεί¬ 
ου Κέρκυρας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) των παρ. 2 περίπτ. ε στοιχ. δδ' και 3 
του άρθρου 2 του «Κώδικα Οργανισμού Δικαστηρίων 
και Κατάστασης Δικαστικών Λειτουργών» Κ.Ν. 1756/1988 
(ΦΕΚ 35/Α/1988) που κυρώθηκε με το άρθρο πρώτο του 
ν. 1756/1988 (Α' 35) όπως το στοιχείο δδ' αντικαταστά- 
θηκε με το άρθρο 30 παρ. 1 του ν. 2915/2001 (Α' 109), β) 
του άρθρου 90 του «Κώδικα Νομοθεσίας για την Κυ- 

βέρνηση και τα Κυβερνητικά Όργανα» που κυρώθηκε με 
το άρθρο πρώτο του Π.Δ. 63/2005 (Α' 98), γ) της παρ. 3 
του άρθρου 22 του Ν. 2362/1995 (Α' 247). 

2. Την υπ’ αριθ. 2672/3-12-2009 κοινή απόφαση του 
Πρωθυπουργού και του Υπουργού Οικονομικών «Κα¬ 
θορισμός αρμοδιοτήτων του Υφυπουργού Φίλιππου 
Σαχινίδη» (Β' 2408). 

3. Τη γνώμη του Προέδρου του Συμβουλίου της Επι¬ 
κράτειας με αριθμό 50/29-1-2009. 

4. Τη γνώμη του Γενικού Επιτρόπου της Επικρατεί- 
ας των Τακτικών Διοικητικών Δικαστηρίων με αριθμό 
571/29-1-2009. 

5. Το γεγονός ότι από τις διατάξεις του παρόντος 
διατάγματος προκαλείται από το έτος 2010 και εξής 
δαπάνη σε βάρος του κρατικού προϋπολογισμού, ύψους 
5.100,00 Ευρώ, περίπου, ετησίως, η οποία θα αντιμε- 
τωπισθεί από τις πιστώσεις του προϋπολογισμού του 
Υπουργείου Δικαιοσύνης (Ειδ. Φορέας Φ17-210/«Δικα- 
στήρια»/ΚΑΕ ομάδων 0700 και 1000). Για τα επόμενα 
πέντε (5) έτη, η ανωτέρω δαπάνη θα καλύπτεται από τις 
πιστώσεις που θα εγγράφονται κατ’ έτος προς τούτο 
στον ανωτέρω προϋπολογισμό. 

6. Τη γνωμοδότηση του Συμβουλίου της Επικράτειας 
με αριθμό Δ265/2009 μετά από πρόταση του Υπουργού 
Δικαιοσύνης, Διαφάνειας και Ανθρωπίνων Δικαιωμάτων 
και του Υφυπουργού Οικονομικών, αποφασίζουμε: 

Αρθρο μόνο 

1. Ορίζεται μεταβατική έδρα του Διοικητικού Εφετεί- 
ου Ιωαννίνων στην έδρα του Διοικητικού Πρωτοδικείου 
Κέρκυρας, για την εκδίκαση των εφέσεων κατά των 
αποφάσεων του Διοικητικού Πρωτοδικείου Κέρκυρας 
και των προσφυγών και αιτήσεων ακυρώσεως οι οποίες 
στρέφονται κατά πράξεων ή παραλείψεων διοικητικών 
αρχών που έχουν την έδρα τους στην περιφέρεια του 
νομού Κέρκυρας. 


2. Το κατά την παράγραφο 1 μεταβατικό Εφετείο συνε¬ 
δριάζει στην έδρα του Εφετείου Κέρκυρας δύο (2) φορές 
το έτος και συγκεκριμένα την τέταρτη εβδομάδα των 
μηνών Μαΐου και Οκτωβρίου, ημέρα Τετάρτη τόπος, δε 
συνεδριάσεων αυτού ορίζεται η αίθουσα συνεδριάσεων 
του Εφετείου Κέρκυρας. 

3. Ημερομηνία ενάρξεως των συνεδριάσεων του Διοι¬ 
κητικού Εφετείου Ιωαννίνων στην εν λόγω μεταβατική 
του έδρα ορίζεται η 26η Μαΐου 2010. 

4. Οι υποθέσεις της περιφέρειας του Διοικητικού Πρω¬ 
τοδικείου Κέρκυρας οι οποίες εκκρεμούν ενώπιον της 
κύριας έδρας του Διοικητικού Εφετείου Ιωαννίνων και 
για τις οποίες μέχρι την ημερομηνία ενάρξεως των 
συνεδριάσεων αυτού στη μεταβατική του έδρα δεν έχει 
ορισθεί δικάσιμος, εκδικάζονται στη μεταβατική έδρα 
αυτού. 

5. Τα καθήκοντα του Γραμματέα του Διοικητικού Εφε¬ 
τείου Ιωαννίνων στην εν λόγω μεταβατική του έδρα 
ασκεί υπάλληλος της Γραμματείας του Διοικητικού 
Εφετείου Ιωαννίνων ή υπάλληλος της Γραμματείας του 
Διοικητικού Πρωτοδικείου Κέρκυρας, ο οποίος ορίζεται 
με πράξη του Προϊσταμένου του Διοικητικού Εφετείου 
Ιωαννίνων, η δε μεταφορά των φακέλων και των πινα¬ 
κίων γίνεται ταχυδρομικώς με απόδειξη στο Διοικητικό 
Πρωτοδικείο Κέρκυρας. 

Στον Υπουργό Δικαιοσύνης, Διαφάνειας και Ανθρωπί¬ 
νων Δικαιωμάτων αναθέτουμε τη δημοσίευση και εκτέ¬ 
λεση του παρόντος Διατάγματος. 

Αθήνα, 25 Μαΐου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ. ΔΙΚΑΙΟΣΥΝΗΣ, ΔΙΑΦΑΝΕΙΑΣ 

ΟΙΚΟΝΟΜΙΚΩΝ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΦΙΛΙΠΠΟΣ ΣΑΧΙΝΙΔΗΣ ΧΑΡΑΛΑΜΠΟΣ ΚΑΣΤΑΝΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΚΟΜΟΤΗΝΗ - Δημοκρατίας 1 

25310 22858 

ΠΕΙΡΑΙΑΣ - Ευρυπίδου 63 

210 4135228 

ΛΑΡΙΣΑ - Διοικητήριο 

2410 597449 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 6 για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 6 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 6 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. και Γ.Ε.Μ.Η. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οοΙ-γοπί από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 16 ανά 50 σελίδες. 

• Η τιμή πώλησης σε μορφή οά-τοτη/όνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 - ίαχ: 210 4071010 - ίηΐθτηθΐ: ήΙΙρ://νννννν.θ1.9Τ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή μορφή 

Α.Ε.Δ. 

10 € 

Δωρεάν 

Α.Ε.-Ε.Π.Ε. και Γ.Ε.Μ.Η. 

2.250 6 

645 6 

Δ.Δ.Σ. 

225 € 

95 € 

Α.Σ.Ε.Π. 

70 € 

Δωρεάν 

Ο.Π.Κ. 

- 

Δωρεάν 

Α' + Β' + Δ' + Α.Α.Π. 

- 

450 6 


Τεύχος 

Έντυπη μορφή 

Ψηφιακή μορφή 

Α' 

225 6 

190 6 

Β' 

320 6 

225 6 

Γ' 

65 6 

Δωρεάν 

Υ.Ο.Δ.Δ. 

65 6 

Δωρεάν 

Δ' 

160 6 

80 6 

Α.Α.Π. 

160 6 

οο 

<ο 

Ε.Β.Ι. 

65 6 

33 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά τα ταχυδρομικά έξοδα.. 

• Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, ΑΑΠ, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 6 ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 6 ανά έτος παλαιότητας. 

• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η 
Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογρα¬ 
φείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου Αθηνών και Επαρχί¬ 
ας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαι¬ 
ούνται έκπτωσης πενήντα τοις εκατό (50%) επί της ετήσιας συνδρομής (τρέχον έτος + παλαιότητα). 

• Το ποσό υπέρ ΤΑ.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 527900. 

Φωτοαντίγραφα παλαιών Φ.Ε.Κ.: Μάρνη 8 , τηλ.: 210 8220885,210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας 
της Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε. από την ιστοσελίδα του Εθνικού Τυπογραφείου (νννννν.θΙ. 91 ·) 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡ113=00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΠΒ://νννννν.6ΐ.αΓ - θ-πίβΜ: ννβΕ)ΠΊ35ΐ6Γ.6ΐ@ΐ0ί.αΓ 

* 01000860706100004 * 


































